**Simfonia ploaiei**

*Cincinat Pavelescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E noapte de toamna si ploua !

Ce trist e cind ploua in noapte,

In plinsetul ploaiei nu-s soapte

De flori sarutate de roua,

Sunt lacrimi ascunse si mute

Ce nasc si ce mor nestiute.

In fiecare picatura

Ce picura din ramuri,

In fiecare picatura

Ce-aluneca pe geamuri,

Sunt voci de jale si de ura,

Sunt rugi, crimpeie de blesteme,

E o larga, surda simfonie,

E toata sumbra tragedie

A saraciei care geme

Pe banci, sub poduri, prin gradini,

intunecind cu ochi haini

Si glasuri amarite

Tacerea plina de fiori

A noptilor posomorite !

Sub lustrul apei strada pare

Un riu statornic fara val.

Si flacara de felinare

E ca o lama de pumnal.

Pe cind visezi la pianu-ti, doamna,

Si-asculti al sobei dulce cint,

N-o sa-ntelegi ce trista sunt

Cind ploua, noptile de toamna !